Studentersamfunnet i Bergen

Studentersamfunnet i Bergen, grunnlagt 9. mars 1934, er en frivillig drevet studentorganisasjon som arrangerer faglige, kulturelle og sosiale aktiviteter. Studentersamfunnet, som ofte bare kalles Samfunnet på folkemunne, er en av Bergens eldste allmenne studentorganisasjoner, og ble stiftet av studenter og vitenskapelig ansatte ved Bergen Museum (UiB).

Studentersamfunnet i Bergen holder til på Det Akademiske Kvarter og arrangerer møter for fritt ordskifte og formidling av vitenskapelige, politiske og kulturelle temaer. Programmet planlegges og gjennomføres av frivillige studenter fra byens utdanningsinstitusjoner, med støtte fra en ressursgruppe av akademikere og kulturpersonligheter. Arrangementene er åpne for både studenter og byens innbyggere.

 Studentersamfunnets historie 
Studentersamfunnet ble stiftet av studenter og akademikere 9. mars 1934, før både Universitetet i Bergen (1946) og Norges handelshøyskole (1936). Allerede i 1935 opprettet Samfunnet Studentenes Friundervisning i Bergen, som senere tok navnet Folkeuniversitetet, og samme år sprang også Studentersangforeningen i Bergen ut av det samme studentmiljøet. I 1936 ble Norsk Studentunion initiert av Samfunnets formann Knut Fægri under et studentmøte i Bergen.

 1940-tallet: Oppstartsfasen 
Studentersamfunnet ble tvunget til å legge ned sitt arbeid i krigsårene. Etter krigen ble aktiviteten gjenopptatt. I en utredning for Stortinget om et nytt universitet ble det slått fast at «Nemdi vil peike på nokre moment av interessa for universitetslivet ved eit nytt universitet i Bergen bygd på Museet (…) Eit studentersamfund i Bergen hev alt i fleire år samla ein stor krins av studerande og eldre academici til møte med fyredrag, ordskifte og tidtrøyte».

 1950- og 1960-tallet: Den gyldne æraen 
På 1950- og 1960-tallet var det høy aktivitet i foreningen, med både revyer, ball, festforestillinger og debatter. Interessen for det som foregikk i Studentersamfundet var stor, både blant studenter og allmennheten for øvrig. Riksavisene rapporterte jevnlig fra møtene, og Studentersamfunnet programslipp kom på forsiden av Dagbladet med oppslaget «Fra åpen post til hverdagsdemokrati og kjønnsrolledebatt». Mange prominente foredragsholdere stod på Studentersamfunnets talerstol.

 1970-tallet: Det røde tiåret 
Et foreløpig toppunkt for foreningen ble nådd da 600 studenter møtte på generalforsamlingen i 1970. Etterhvert ble Studentersamfunnet radikalisert, og etterhvert underlagt revolusjonære Rød Front, og de akademisk ansatte trakk seg ut. Den allmenne interessen for Studentersamfunnet sank, og organisasjonen gikk fra å være et debattforum til å bli et politisk forum for den radikale venstresiden. Samfunnet slet også økonomisk, etter en konflikt med 17. mai-komiteen i Bergen om rettighetene til Wergelandsfanen, som endte med dom i lagmannsretten.

 1980- og 1990-tallet: Krisetider og gjenoppbygging 
Studentersamfunnet lå nede etter å ha vært styrt av venstre-revolusjonære, og det var lav aktivitet. Høsten 1986 var det full stopp, uten noen arrangementer eller program. Gjenreisingen av et fritt og politisk uavhengig Studentersamfunn startet mot slutten av 1980-tallet. Utover 1990-tallet økte Studentersamfunnet aktiviteten, og ble en sentral drivkraft bak etableringen av studentkulturhuset Det Akademiske Kvarter, som åpnet i 1995.

 2000- og 2010-tallet: Renessanse 
Studentersamfunnet ble våren 2012 tildelt Christieprisen på 250 000 kr, som går til «person eller virksomhet som har bidratt til god samhandling mellom forskning, utdanning og omverdenen». Våren 2016 startet Studentersamfunnet prosjektet «HELLO!» med et formål om å være en samlende og sosial arena for unge innvandrere og lokale studenter. Statsminister Erna Solberg omtalte prosjektet i 2015 ved å si at «Det er hverdagsintegrering i praksis. Det er jo krevende å bli bergenser. Noen av asylsøkerne har til og med allerede lært seg å legge hånden på hjertet når høytaleranlegget spiller Nystemten». Studentersamfunnet ble høsten 2019 tildelt Integreringsprisen for prosjektet «HELLO!».

 2020-tallet: Endringenes tiår 
På grunn av koronapandemien var det minimalt med aktivitet i Studentersamfunnet våren 2020. Høsten samme år ble det fremmet et fusjonsforslag sentralt i Det Akademiske Kvarter, basert på en driftsrapport fra 2019 som påpekte økonomisk stagnasjon, rivalisering mellom driftsorganisasjonene (DORGene), og mangel på felles visjon og ansvar. Lederen Hagesæter uttalte at Studentersamfunnet i utgangspunktet var positiv til sammenslåingen, forutsatt at det ikke ville medføre store endringer av organisasjonskulturer og -tradisjoner. I løpet av 2022 ble imidlertid prosessen midlertidig stanset, som følge av økonomiske utfordringer, lav kapasitet og manglende engasjement blant DORGene. Kvarteret valgte å avslutte det operative arbeidet med fusjonen, men vedtok samtidig å ta opp saken igjen på generalforsamlingen i 2025. I mai 2025 ble det gjennomført en ekstraordinær generalforsamling både i Studentersamfunnet og Det Akademiske Kvarter, der et forslag om å fortsette arbeidet med sammenslåing mellom kun Studentersamfunnet og Det Akadnimske Kvarter ble vedtatt med to tredels flertall. En ny avstemning ble avholdt høsten samme år. Resultatet var at organisasjonene ble fusjonert fra 01.01.2026. Den fusjonerte organisasjonen heter "Studentersamfundet i Bergen", mens selve bygget fortsetter med å hete "Det Akademiske Kvarter".

 Organisasjon 
miniatyr|367x367pk|Professor Frank Aarebrot var en velkjent skikkelse på Studentersamfunnets frokostmøter. Han er også kommandør av Pinnsvinordenen.
Studentersamfunnet drives av om lag 150 aktive medlemmer, fordelt på ulike arbeidsgrupper. I tillegg til de seks arrangementskomiteene har også Studentersamfunnet en sosialkomite, PR-komite og økonomigruppe.

Styret er ansvarlig for den daglige driften og representerer organisasjonen utad. Styret består av lederne i de seks arrangementskomiteene, økonomiansvarlig, PR-ansvarlig, internansvarlig, eksternansvarlig og leder. Leder fungerer som en «primus/primi inter pares» – første blant jamlike, og leder styremøtene. Nestleder velges blant de andre styremedlemmene. Styremedlemmer velges individuelt for et halvt år av gangen av Studentersamfunnets Generalforsamling.

Rådet består av inntil 9 medlemmer, og er Studentersamfunnets kontroll- og kompetanseorgan. Rådet overvåker driften og styrets virksomhet, og har også ansvar for å evaluere møtevirksomheten, drive kursing av medlemmer og holde kontakt med ressurspersonene i Utvidet Råd.

 Komiteer 
Organisasjonen har en rekke komiteer eller prosjektgrupper som jobber med alt fra integrering av flyktninger til ulike arrangementssamarbeid i Bergen.

 Upop-komiteen arrangerer samtalemøter og foredrag om vitenskap og forskning. Temaene spenner fra alt fra filosofi til naturvitenskap og psykologi, som presenteres på en informativ og underholdende måte.
 Kultur-komiteen arrangerer foredrag, intervju, samtaler og paneldebatter samt forfattersamtaler, i tillegg til møter om musikk, litteratur og kunst.
 Debatt-komiteen arrangerer paneldebatter om politikk og samfunn, fra realpolitikk til verdispørsmål. Lokale, nasjonale og internasjonale spørsmål diskuteres i det som er den største debattarenaen på Vestlandet.
 Aktuelt-komiteen arrangerer både frokostmøter, foredrag og debatter om aktuelle temaer. Innholdet i møtene følger det som er aktuelt i mediebildet, og møtene bookes på kort varsel. Denne komiteen er per i dag den eneste som holder møtene sine på en annen institusjon enn Det Akademiske Kvarter; disse møtene finner sted på Bergen Offentlige Bibliotek.
 Fest-komiteen arrangerer ulike fester i løpet av semesteret. Helhus er en del av Det Akademiske Kvarters lørdagskonsept, hvor alle rom fylles med ulike aktiviteter. Festkomiteen arrangerer alt fra rave og silent-disco til valgvake og live-podcast.
 Samklang-komiteen er Studentersamfunnets musikalske scene for klassisk, jazz og eksperimentell musikk. Komiteen er sterkt tilknyttet Bergen Filharmoniske Orkester og Griegakademiet, og de samarbeider derfor ofte med utøvere fra disse organisasjonene. På vårsemesteret 2021 ble konsertserien Skrall introdusert, som en arena der ulik norsk musikk fremføres og kan sees for en rimelig pris.

 Hans Majestet Pinnsvinet 
Allerede året etter stiftelsen trådte Studentersamfunnets høye beskytter frem under en tradisjonsrik Pølsefest og mottok hyllest som Hans Majestet Pinnsvinet (Erinaceus europaeus minor, Rex et Inspirator). En gjengivelse er reist på sokkel i Studenterlunden ved Bergen Museum på Nygårdshøyden. Det finnes også en avstøpning av pinnsvinet som blir tatt frem ved høytidelige anledninger, og denne inngår i samlingen til Bergen museum.

 Pinnsvinordenen 
I likhet med de fleste nordiske studentersamfunn og akademiske klubber har studenter og akademikerne i Bergen en lang rekke tradisjoner som i hovedsak parodierer akademisk snobberi og fyrstelig pompøsitet fra tidenes morgen. Den eldste av bergens akademiske ordener er Pinnsvinordenen, som tildeles for «å belønne fremragende fortjenester av Studentersamfunnet i Bergen og for å oppmuntre til fortsatt arbeide for Samfundet». Den inndeles, som vanlig er, i tre grader, ridder, kommandør og storkors. Den eneste levende person som har mottatt storkorset er daværende Kronprins Olav, som mottok utnevnelsen i 1948 da han besøkte Studentersamfunnet ved åpningen av Universitetet i Bergen. De tre andre storkorsene tilhører de studentikose og zoologiske majesteter for andre norske studentersamfunn, Hans Majestet Den Gyldne Gris, Hans Hovenhet Hestehoven og Det Sorte Faar.

 Studentersamfunnet i media 
Flere møter i Studentersamfunnet blir sendt direkte på Bergen Student-TV, og programmet «Studentersamfunnet på radio» sendte tidligere hver uke opptak fra et møte på Studentradioen i Bergen. Møtene legges også ut som podcast. Sammen med Bergens Tidende arrangeres «BT-debatten» om lokale problemstillinger eller nasjonale spørsmål av stor interesse. Høsten 2011 arrangerte Samfunnet sammen med NRK Vestlandets største valgvake på Studentsenteret i Bergen, som ble vist direkte på NRK. Organisasjonen samarbeidet også våren 2012 med Morgenbladet om Morgenbladetsamtalen. I perioden 2014 - 2016 samarbeidet Studentersamfunnet og NRK om å produsere forelesninger med Frank Aarebrot for direktesendt TV. Det ble i alt tre sendinger der Aarebrot foreleste over temaene 200 år med norsk historie på 200 minutter, Andre verdenskrig på 200 minutter og 227 år med amerikansk valgkamp på 227 minutter.

 Ledere i Studentersamfunnet 
-NavnEventuell politisk tilhørighet9. mar 1934 - 29. mai 1936Elias Steen-Olsen29. mai 1936 - 16. jun 1936Harald Wigum16. jun - 11. sep 1936Leif Albretsen (fung.)11. sep 1936 - 31. des 1936Knut FægriV. 1937 / H. 1937 / V. 1938Klaus SunnanåH. 1938 / V. 1939Edvard HambroH. 1939 / V. 1940Egil TresseltH. 1941 / V. 1941Johs. A. DaleH. 1941Odd OrheimNedlagt fra våren 1942H. 1945 / V. 1946Hans Tambs-LycheH. 1946 / V. 1947Edvard BeyerH. 1947 / V. 1948Arvid MeyerH. 1948 / V. 1949Jakob SkarsteinH. 1949 / V. 1950Preben MuntheH. 1950 / V. 1951Kaare MortvedtH. 1951 / V. 1952Wilhelm HaalandH. 1952 / V. 1953Per AarstadH. 1953 / V. 1954Randi HaalandH. 1954Inge BryhniV. 1955Arve JohnsenH. 1955Rolf SchoederV. 1956Gunnar Helge CarlsenH. 1956 / V. 1957Rolf ValeurH. 1957Sveinung MelkildV. 1958 / H. 1958Ragnar MøllerudV. 1959Per HasselgreenH. 1959Helge LeivestadV. 1960Carl Julius NorstrømH. 1960Oddmund GrahamV. 1961Jarl MunchH. 1961Erik Biørn EriksenV. 1962Egil FrøylandH. 1962Ole Danbolt MjøsV. 1963Dagfinn AlbrechtsenH. 1963Kjell-Martin FrederiksenV. 1964Kristin CarlsonH. 1964Asbjørn BjørnsetRadikalV. 1965Svein JohansenRadikalH. 1965Arne SivertsenKonservativV. 1966Eirik Paul FjørtoftUpolitiskH. 1966Anders M. AndersenRadikalV. 1967Olav Gran-OlssonKonservativH. 1967Wencke HjellumRadikalV. 1968Leif Lea NergaardKonservativH. 1968Olav GarvikRadikalV. 1969Jarle VarpeRadikalH. 1969Otto BjellandRadikalV. 1970Einar VetvikLiberal-konservativH. 1970Audgunn OltedalRadikalV. 1971Kjell R. SoleimRød FrontH. 1971Øystein Tellef HansenRød FrontV. 1972Tom NilsenRød FrontH. 1972Kari Troland SyvertsenRød FrontV. 1973Jan OnarheimRød FrontH. 1973 / V. 1974Ketil EgeRød FrontH. 1974Gudmund ValderhaugRød FrontV. 1975Steinar ÅnnerudRød FrontH. 1975Jon OvrumRød FrontV. 1976Jostein RøstbøRød FrontH. 1976Sølvi LyngnesRød FrontV. 1977Eystein JansenRød FrontH. 1977Leif SandalRød FrontV. 1978Bjarte KyteRød FrontH. 1978Pål NordbergRød FrontV. 1979Ole Johnny OlsenRød FrontH. 1979Jan Morten DyrstadRød FrontV. 1980Jan Erik HatlingRød FrontH. 1980Marit MonsenRadikalt uavhengigV. 1981Svein Idar FørsundRaudt AlternativH. 1981Gustav Erik BlålidRaudt AlternativV. 1982Reidar KnapstadRaudt AlternativH. 1982Arvid VelandAUF-stud.V. 1983Anne S. BjellandAUF-stud.H. 1983Geir NyvollV. 1984Lars SkålnesH. 1984Ane LandøyV. 1985Morten ThorsenH. 1985 - H. 1987 Flat strukturV. 1988 / H. 1988William Robert HazellV. 1989 / H. 1989Svein GjerdåkerV. 1990Jannik LindbækH. 1990Trude MåseideV. 1991Arild NodlandH. 1991 / V. 1992Johan RatvikH. 1992Kamilla Halvorsdatter KolshusV. 1993 / H. 1993Janne KristiansenV. 1994Tron Munthe LandsnesH. 1994 / V. 1995Ole Morten DamlienH. 1995Gjert VestrheimV. 1996Kjell Sagen BergH. 1996Carl Christian ChristensenV. 1997Tage BåtsvikH. 1997Jill EngenV. 1998 / H. 1998Arne Schjøren BeekV. 1999Bjarte SkeiseidH. 1999Andreas Lussand MordtV. 2000Ingeborg Anna UlsteinH. 2000 / V. 2001Ingrid Stranger-ThorsenH. 2001Hans Christian TvedtV. 2002Astrid FoldalH. 2002 / V. 2003Gunnhild EriksenH. 2003Roger SporsheimV. 2004 / H. 2004Lars KolbeinstveitV. 2005 / H. 2005Eirik LøkkeV. 2006 / H. 2006Gunhild Gram GiskemoV. 2007Stig Arild PettersenH. 2007 / V. 2008Camilla SøbyH. 2008 / V. 2009Rebekka KvellandH. 2009 / V. 2010Kaia TetlieH. 2010 / V. 2011Pål Andreas SætreH. 2011 / V. 2012Maria Dyrhol SandvikH. 2012 / V. 2013David Yttervik SeetiangthamH. 2013 / V. 2014Ida Torkjellsdatter StorehaugH. 2014 / V. 2015Thea Marie VallerH. 2015 / V. 2016Håkon Randgaard MikalsenH. 2016 / V. 2017Sindre Nordås ViulsrødH. 2017 / V. 2018Oda BjerkanH. 2018 / V. 2019Jógvan Helge GardarH. 2019 / V. 2020Trym Stranda EilertsenH. 2020 / V. 2021Ingvild Heggertveit HagesæterH. 2021 / V. 2022Sjur SelsvikH.2022 / V. 2023Maria Melve KvåleH.2023 / V.2024Sondre Elde VefringH.2024 / V.2025Marie Rasmussen FossdalH. 2025Ingrid Andersen Eggen

 Referanser 

 Litteratur 

 Bøker 
 Paal Nupen og Gaute Losnegård (1999) Ordet er fritt! Studentersamfunnet i Bergen 1934–1999. Eget Forlag, Bergen
 Paal Nupen og Gaute Losnegård (2014) Ordet er fritt! Studentersamfunnet i Bergen 80 år
 Rådet i Studentersamfunnet (2011) «Hvitebok for Studentersamfunnet i Bergen»
 Eirik Løkke og Stig Arild Pettersen (red.) (2009) «Studentersamfunnet 75 år»
 Styret i Studentersamfunnet (2009) «Jubileumsprogram: Studentersamfunnet 1934–2009»

 Artikler 
 Studentersamfunnet og BA Innlegg i Bergens Tidende, 28. september 2004
 Med pinnsvinet mot tigerstaden Reportasje i Studvest, 20. oktober 2004
 Studenter, foren eder! Reportasje i Studvest, 23. januar 2008.
 Christieprisen til Studentersamfunnet Artikkel i Bergensavisen, 25. april 2012
 På fest med: Samfunnet Reportasje i Studvest, 16. mai 2012

 Eksterne lenker 



Kategori:Norske studentorganisasjoner
Kategori:Utdanning i Bergen
Kategori:Etableringer i 1934
Kategori:Studentkultur i Bergen